Oliy Majlis “Parlamentarizm bilimdoni—2014” tanlovini e’lon qildi

O‘zbekiston Respublikasi Oliy Majlisi Qonunchilik palatasi “Parlamentarizm bilimdoni—2014” an’anaviy tanlovi davom etayotganini ma’lum qildi. Tanlov palata rasmiy saytida yoshlar o‘rtasida o‘tkazilmoqda, deyiladi tanlov e’lonida.

Tanlov yoshlarning huquqiy va siyosiy madaniyatini oshirish, ular orasida konstitutsiya g‘oyalarini hamda ushbu g‘oyalar asosida qabul qilingan qonunlarning mazmun-mohiyatini targ‘ib qilishga ko‘maklashish, milliy parlamentning faoliyati to‘g‘risida to‘liq va ishonchli axborot olishni ta’minlash maqsadida o‘tkaziladi.
Tanlov quyidagi talablar asosida o‘tkaziladi:
Tanlov natijalariga ko‘ra, yig‘ilgan ballarning miqdoriga qarab uch nafar g‘olib aniqlanadi (to‘plash mumkin bo‘lgan eng yuqori ball – 120 ball). Agar jamg‘arilgan ballar hisobi tenglashib qolsa, g‘oliblar o‘rtasida qo‘shimcha tur o‘tkaziladi. G‘oliblar Oliy Majlis Qonunchilik palatasining diplom va esdalik sovg‘alari bilan taqdirlanadi. Tanlovda faollik ko‘rsatgan yoshlar Qonunchilik palatasida o‘tkaziladigan tantanali taqdirlash marosimida qatnashib, Qonunchilik palatasi faoliyati bilan yaqindan tanishadi.
Tanlov 2014-yil 4-martda boshlangan bo‘lib, 2014-yil 1-dekabrgacha davom etadi. Onlayn tanlovning o‘ziga xos jihati shundaki, unda savollar va javoblar elektron bazaga kiritilgan bo‘lib, natijalar avtomatik tarzda hisoblab chiqiladi va g‘oliblar aniqlanadi.